laion/Wikipedia-Exotic huggingface dataset:
William Hood Simpson

William Hood Simpson (18. mai 1888 Weatherford, Texas – 15. august 1980 San Antonio, Texas) oli Ameerika Ühendriikide sõjaväelane, kindral, USA väejuht teises maailmasõjas. Simpson lõpetas 1909. aastal Ameerika Ühendriikide sõjaväeakadeemia West Pointis. 1944. aasta mais määrati Simpson teises maailmasõjas Läänerindel juhtima USA 12. armeegrupi (juhataja Omar Bradley) koosseisu kuuluvat USA 9. armeed. Alates sama aasta detsembrist kuni 4. aprillini 1945 jätkas 9. armee 21. armeegrupi (juhataja Bernard Montgomery) koosseisus. 4. aprillist oli Simpsoni juhitav 9. armee taas 12. armeegrupi alluvuses. 9. armee oli esimene lääneliitlaste armee, mis jõudis Elbeni (12. aprillil), kus kohtuti Nõukogude väeosadega. Simpson läks erru 1946. aasta novembris kindralleitnandi auastmes. 1954. aastal anti talle USA kongressi eriaktiga täiskindrali (erus) auaste. Simpson suri 92 aasta vanuselt ja ta maeti Arlingtoni rahvuskalmistule. 1920 – major (USA regulaararmee) 1934 – kolonelleitnant (USA regulaararmee) 1938 – kolonel (USA regulaararmee) 1940 – brigaadikindral (Army of the United States, 1. oktoober 1940) 1941 – kindralmajor (Army of the United States, 21. september 1941) 1943 – kindralleitnant (Army of the United States, 13. oktoober 1943) 1944 – brigaadikindral (USA regulaararmee, 1. veebruar 1944) 1946 – kindralmajor (USA regulaararmee, 11. aprill 1946) 1946 – kindralleitnant (erus, 30. november 1946) 1954 – kindral (erus, 19. juuli 1954) Medal Silmapaistva armeeteenistuse eest (1921, 1945) Hõbetäht (sai esimeses maailmasõjas kolonelleitnandi (National Army) auastmes) Legion of Merit (sai teises maailmasõjas kindralmajori auastmes) Auleegioni rüütliklassi orden Briti impeeriumi ordu rüütelkomandör William Hood Simpson. valor.militarytimes.com William Hood Simpson. arlingtoncemetery.net  William Hood Simpson – pildid, videod ja helifailid Wikimedia Commonsis USA 9. armee juhataja William Hood Simpson autasustamas Nõukogude armeejuhatajat Aleksandr Gorbatovit Legion of Meriti komandöriklassi ordeniga. Foto. facebook.com
Shane Long

Shane Patrick Long (sündinud 22. jaanuaril 1987 Gortnahoe's) on Iirimaa jalgpallur, kes mängib ründajana Inglismaa Premier League'i klubis Southampton ja Iirimaa jalgpallikoondises. Noorena mängis Long hurling '​ut ja gaeli jalgpalli. Jalgpallurikarjääri alustas ta 2005. aastal Cork Citys. Juba sama aasta juunis sõlmis ta lepingu Inglismaa esiliiga klubiga Reading. Reading tuli hooajal 2005–06 Inglismaa esiliiga võitjaks ja tõusis kõrgliigasse. 20. jaanuaril 2007 lõi ta mängus Sheffield Unitedi vastu oma esimese värava Premier League'is. Alates hooajast 2008–09 mängis ta Readinguga taas esiliigas. Hooajal 2010–11 lõi ta esiliigas koguni 21 väravat. 2010. aastal valiti ta Iirimaa parimaks mängijaks välisliigas. 2011. aastal valiti ta Readingu hooaja parimaks mängijaks. 2011. aasta augustis sõlmis Long lepingu Inglismaa kõrgliiga klubiga West Bromwich Albion. Ta mängis West Bromwich Albionis kokku kaks ja pool hooaega. 2014. aasta jaanuaris liitus ta Hull Cityga, kus mängis vaid hooaja 2013–14 lõpuni. 2014. aasta augustis sõlmis ta nelja-aastase lepingu Inglismaa kõrgliiga klubiga Southampton. Üleminekusumma oli umbes 12 miljonit naelsterlingit. Hooajal 2015–16 tegi Long taas suurepärase hooaja, lüües Inglismaa kõrgliigas kümme väravat. Samal hooajal valiti ta Southamptoni hooaja parimaks mängijaks. 2016. aastal sõlmis ta Southamptoni uue nelja-aastase lepingu. 23. aprillil 2019 lõi ta mängus Watfordi vastu Premier League'i ajaloo kõige kiirema värava, kui tegi skoori juba 7,69 sekundit pärast avavile kõlamist. 2021. aasta veebruaris läks ta Southamptonist hooaja lõpuni laenule esiliiga klubisse AFC Bournemouth. Debüüdi Iirimaa jalgpallikoondises tegi Long 7. veebruaril 2007 EM-i valikmängus San Marino vastu. Esimese värava lõi ta koondise särgis 26. mail 2007 sõprusmängus Boliivia vastu. Reading Football League Championship: 2005–06 "Shane Long: Southampton sign Hull City striker". BBC Sport. 14.8.2014. Vaadatud 6.2.2019 "Long signs new four-year Saints contract". Southampton FC. 21.7.2016. Vaadatud 6.2.2019 "Inglismaa jalgpalli kõrgliigas löödi ajalooliselt kiire värav". Sport ERR. 23.4.2019. Vaadatud 25.4.2019  Shane Long – pildid, videod ja helifailid Wikimedia Commonsis Profiil Southampton FC kodulehel
Jauni

Jauni on küla Saare maakonnas Saaremaa vallas. Enne Eesti omavalitsuste haldusreformi 2017. aastal kuulus küla Mustjala valda. Sealkandis asub Jauni järv (koordinaadid 58°26’32" N ja 22°11’51" E). Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Bothel

Bothel on vald Saksamaal Alam-Saksi liidumaal Rotenburgi kreisis. Valla pindala on 16,75 km². 31. detsembril 2017 elas seal 2375 inimest. Vald asub Stade geesti piirkonnas. Bothel asutati lähedalasunud Trocheli metsa tööliste poolt. Nimi tuletati Borstelist, mis on vanasaksi keeles ja tähendab "väikest metsa". Bothel kuulus 1180. aastal rajatud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik vürstkonna, 1810. aastal annekteeris selle Prantsusmaa. 1813. aastal anti vürstkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas vürstkonna reaaluniooni ning vürstlikust territooriumist, sealhulgas Bothelist, sai uue 1823. aastal loodud Stade regiooni osa. Täna on kogukonnas vanalinna osa, milles tüüpilised Alam-Saksi talumajad, ja moodne keskus, kus raekoda, koolid ja poed. Nii on Bothel oluline ümberkaudsetele küladele. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. bothel.de
Brockel

Brockel on vald Saksamaal Alam-Saksi liidumaal Rotenburgi kreisis. Valla pindala on 25,12 km². 31. detsembril 2017 elas seal 1340 inimest. Brockel kuulus 1180. aastal rajatud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik vürstkonna, 1810. aastal annekteeris selle Prantsusmaa. 1813. aastal anti vürstkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas vürstkonna reaaluniooni ning vürstlikust territooriumist, sealhulgas Brockelist, sai uue 1823. aastal loodud Stade regiooni osa. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.brockel.de
Hemsbünde

Hemsbünde on vald Saksamaal Alam-Saksi liidumaal Rotenburgi kreisis. Valla pindala on 22,33 km². 31. detsembril 2017 elas seal 1147 inimest. Hemsbünde kuulus 1180. aastal rajatud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik vürstkonna, 1810. aastal annekteeris selle Prantsusmaa. 1813. aastal anti vürstkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas vürstkonna reaaluniooni ning vürstlikust territooriumist, sealhulgas Hemsbündest, sai uue 1823. aastal loodud Stade regiooni osa. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.bothel.de
Hemslingen

Hemslingen on vald Saksamaal Alam-Saksi liidumaal Rotenburgi kreisis, mis kuulub valdade ühendusse Bothel. Valla pindala on 27,46 km². 31. detsembril 2017 elas seal 1415 inimest. Hemslingen kuulus 1180. aastal rajatud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik vürstkonna, 1810. aastal annekteeris selle Prantsusmaa. 1813. aastal anti vürstkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas vürstkonna reaaluniooni ning vürstlikust territooriumist, sealhulgas Hemslingenist, sai uue 1823. aastal loodud Stade regiooni osa. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.  Hemslingen – pildid, videod ja helifailid Wikimedia Commonsis www.hemslingen-soehlingen.de
Kirchwalsede

Kirchwalsede on vald Saksamaal Alam-Saksi liidumaal Rotenburgi kreisis. Valla pindala on 36,9 km². 31. detsembril 2017 elas seal 1161 inimest. Kirchwalsede kuulus 1180. aastal rajatud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik vürstkonna, 1810. aastal annekteeris selle Prantsusmaa. 1813. aastal anti vürstkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas vürstkonna reaaluniooni ning vürstlikust territooriumist, sealhulgas Kirchwalsedest, sai uue 1823. aastal loodud Stade regiooni osa. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. Kirchwalsede
Westerwalsede

Westerwalsede on vald Saksamaal Alam-Saksi liidumaal Rotenburgi kreisis. Valla pindala on 20,11 km². 31. detsembril 2017 elas seal 720 inimest. Westerwalsede kuulus 1180. aastal rajatud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik vürstkonna, 1810. aastal annekteeris selle Prantsusmaa. 1813. aastal anti vürstkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas vürstkonna reaaluniooni ning vürstlikust territooriumist, sealhulgas Westerwalsedest, sai uue 1823. aastal loodud Stade regiooni osa. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. Wws auf bothel.de
Ibibio keel

Ibibio keel on Benue-Kongo keelte Cross Riveri rühma kuuluv keel, mida emakeelena räägivad ibibiod Nigeeria Akwa Ibomi osariigis. Ibibio on toonikeel. Keeles on 2 tooni (kõrge ja madal), 7 vokaalfoneemi ja 13 konsonantfoneemi. Ibibio keelt räägib emakeelena umbes 5,5 miljonit inimest ja teise keelena umbes 4,5 miljonit inimest. https://www.ethnologue.com/language/ibb/
James Ward-Prowse

James Michael Edward Ward-Prowse (sündinud 1. novembril 1994 Portsmouthis) on Inglismaa jalgpallur. Ta mängib poolkaitsjana Premier League'i klubis West Ham United. Ward-Prowse liitus Southamptoni noortesüsteemiga 2003. aastal. Southamptoni põhimeeskonnas debüteeris ta 2011. aastal 16-aastaselt. Inglismaa kõrgliigas mängib ta Southamptoni meeskonnas alates hooajast 2012–13. 2015. aasta jaanuaris sõlmis ta Southamptoniga uue viie ja poole aasta pikkuse lepingu. 11. aprillil 2015 lõi ta mängus Hull City vastu oma esimese värava Inglismaa kõrgliigas. Debüüdi Inglismaa jalgpallikoondises tegi ta 22. märtsil 2017 sõprusmängus Saksamaa vastu. 2023. aastal siirdus ta West Ham United FC-sse. Tema üleminekusumma on umbes 35 miljonit eurot. "James Ward-Prowse signs new long-term Southampton deal". BBC Sport. 30.1.2015. Vaadatud 6.2.2019 Stone, Simon (9. august 2023). "West Ham agree Maguire and Ward-Prowse deals". BBC Sport (Briti inglise). Vaadatud 9. augustil 2023.  James Ward-Prowse – pildid, videod ja helifailid Wikimedia Commonsis Profiil Southampton F.C. kodulehel
Karoliina

Karoliina on baar Tallinna vanalinnas aadressil Harju tänav 6. Baari interjööri tegid 1968 Väino Tamm ja Vello Asi.
Aadu Luukase Sihtasutus

Aadu Luukase Sihtasutus oli aastatel 2007–2019 tegutsenud Eesti sihtasutus, mis andis välja Aadu Luukase missioonipreemiat. Aadu Luukase Sihtasutuse missiooni jätkab Vähiravifond Kingitud Elu. Vähiravifond Kingitud Elu, pressiteade, 24. juuni 2019.
Ernst Jaaksoni mälestusfond

Mitte segi ajada Ernst Jaaksoni Sihtasutusega Ernst Jaaksoni mälestusfond on Tartu Ülikooli Sihtasutuse hallatav Eesti fond, mille eesmärk on stipendiumiga (Ernst Jaaksoni mälestusfondi stipendium) toetada välismaal kraadiõppes õpinguid või teadusuuringuid jätkavaid eesti rahvusest doktorante, teadureid ja õppejõude, et kasvatada tugev akadeemiline järelkasv Tartu Ülikooli teadlaskonnale. Stipendiume jagatakse alates 2001/2002. õppeaastast. Eesti välispoliitika grand oid man Ernst Rudolf Jaakson pärandas oma testamendis Tartu Ülikoolile eesti soost üliõpilastele stipendiumide maksmiseks 8 678 417 krooni. Tartu Ülikool usaldas Ernst Jaaksoni testamendiga pärandatud raha haldamise Tartu Ülikooli Sihtasutusele, mis hakkas vastavalt Ernst Jaaksoni soovile pärandatud summast igal aastal välja maksma stipendiume välismaal kraadiõppes õpinguid jätkavatele eesti rahvusest üliõpilastele eesmärgiga kasvatada tugevat akadeemilist järelkasvu Tartu Ülikooli teadlaskonnale. Stipendiumifondi põhikapitali hoitakse puutumatuna ja stipendiume makstakse välja vaid põhikapitali investeerimisest saadavast tulust. 2000. aasta detsembris kirjutasid Tartu Ülikooli rektor Jaak Aaviksoo ja Tartu Ülikooli Sihtasutuse esimees alla Ernst Jaaksoni testamendis Tartu Ülikoolile pärandatud summade üleandmise lepingule ja Ernst Jaaksoni stipendiumifondi statuudile. 2001/2002 Andres Kulla (175 000 krooni) - arstiteaduskonna doktorant, patoloogia eriala 2002/2003 Ilona Nurmela (185 690 krooni) - õigusteaduskonna doktorant, rahvusvahelise eraõiguse eriala 2006/2007 Kaisa Naelapää (200 000 krooni) - arstiteaduskonna doktorant, farmaatsia eriala 2007/2008 Ülle Voog (200 000 krooni ) - arstiteaduskonna noor õppejõud, ortopeediline stomatoloogia 2008/2009 Mart Anton (200 000 krooni) - matemaatika-informaatikateaduskonna doktorant, informaatika eriala 2009/2010 Liina Nagirnaja (200 000 krooni) - loodus- ja tehnoloogiateaduskonna doktorant, geenitehnoloogia eriala 2010/2011 Rene Mõttus (200 000 krooni) - sotsiaal- ja haridusteaduskonna doktorant, psühholoogia eriala 2011/2012 Birgit Poopuu (12 872 eurot) - sotsiaal- ja haridusteaduskonna üliõpilane, politoloogia eriala 2012/2013 Priit Vahter (12 000 eurot) - majandusteaduskonna doktorant 2014/2015 Evelyn Uuemaa (12 000 eurot) - loodus- ja tehnoloogiateaduskonna geoinformaatika vanemteadur 2015/2016 Jaan Masso (15 000 eurot) - majandusteaduskonna ökonomeetria vanemteadur 2016/2017 Martin Mooses (15 000 eurot) - meditsiiniteaduste valdkonna sporditeaduste ja füsioteraapia instituudi kergejõustiku didaktika lektor 2017/2018 Sander Pajusalu (18 000 eurot) - meditsiiniteaduste valdkonna kliinilise meditsiini nooremteadur 2018./2019 Oliver Lukason (18 000 eurot) - sotsiaalteaduste valdkonna rahvusvahelise ettevõtluse ja rahanduse vanemteadur 2019./2020 Ronald Väli (18 000 eurot) - loodus- ja täppisteaduste valdkonna füüsikalise keemia teadur https://nwy-tysa.voog.com/fondid/statuut-ernst-jaaksoni-malestusfond (vaadatud 05.02.2019) Ülikooli ja TÜ Sihtasutuse pöördumine. Universitas Tartuensis. Tartu Ülikooli ajaleht, nr 40, 8. detsember 2000. https://nwy-tysa.voog.com/fondid/statuut-ernst-jaaksoni-malestusfond
Ciaran Clark

Ciaran Clark (sündinud 26. septembril 1989 Harrow's) on Inglismaal sündinud Iirimaa jalgpallur. Ta mängib Inglismaa esiliigaklubis Sheffield United ja Iirimaa jalgpallikoondises. Ta mängib põhiliselt keskkaitsjana, kuid võib mängida ka keskpoolkaitsja või vasakkaitsjana. Ta alustas klubikarjääri Aston Villas, mille noortesüsteemiga liitus ta 2000. aastal. Klubi põhimeeskonnas debüteeris ta 2009. aastal. Alates hooajast 2010–11 kuulus ta Aston Villa põhikoosseisu. Esimese värava Inglismaa kõrgliigas lõi ta 27. novembril 2010 mängus Arsenali vastu. Clark mängis Aston Villas kuni hooajani 2015–16, mil Aston Villa jäi liigas viimaseks ja langes esiliigasse. 2016. aasta augustis sõlmis ta lepingu Inglismaa esiliigasse kuuluva Newcastle Unitediga. Hooajal 2016–17 tuli Newcastle United esiliiga võitjaks ja tõusis Premier League'isse. 2017. aastal valiti Clark Newcastle Unitedi aasta mängijaks. 2022. aasta juulis läks ta Newcastle Unitedist üheks hooajaks laenule Sheffield Unitedi. Clark mängis Inglismaa noortekoondistes, kuid täiskasvanuna otsustas hakata esindama Iirimaad. Debüüdi Iirimaa jalgpallikoondises tegi Clark 8. veebruaril 2011 sõprusmängus Walesi vastu. Esimese värava lõi ta koondise särgis 6. veebruaril 2013 sõprusmängus Poola vastu. Ta kuulus Iirimaa koondisse 2016. aasta Euroopa meistrivõistlustel. Newcastle United EFL Championship: 2016–17 "United Complete Clark Capture". Newcastle United. 3.8.2016. Vaadatud 7.2.2019  Ciaran Clark – pildid, videod ja helifailid Wikimedia Commonsis Profiil Newcastle United F.C. kodulehel
Joselu

José Luis Mato Sanmartín (enam tuntud lihtsalt kui Joselu; sündinud 27. märtsil 1990 Stuttgardis) on Hispaania jalgpallur, kes mängib ründajana Katari kõrgliiga klubis Al-Gharafa ja Hispaania jalgpallikoondises. Ta alustas klubikarjääri Celta de Vigos, mille noortesüsteemiga liitus ta 2002. aastal. 2009. aastal tegi ta debüüdi klubi põhimeeskonnas. 2009. aasta suvel ostis Joselu mängijaõigused Madridi Real, kuid ta jäi hooajaks 2009–10 veel laenule Celta de Vigosse. Hooaegadel 2010–11 ja 2011–12 mängis ta Madridi Reali duubelmeeskonnaga Hispaania kolmandas liigas. Hooajal 2011–12 oli ta 26 väravaga liiga suurim väravakütt. Ainsa mängu Madridi Reali põhimeeskonnas Hispaania kõrgliigas tegi ta 21. mail 2011 mängus Almería vastu. 2012. aastal suundus Joselu Saksamaale, mängides kolmel hooajal Saksamaa kõrgliigaklubides Hoffenheim, Frankfurdi Eintracht ja Hannover 96. 2015. aasta juunis suundus ta Inglismaale ja liitus sealse kõrgliigaklubiga Stoke City. Hooajal 2016–17 mängis ta laenulepingu alusel Deportivo de La Coruña meeskonnas taas Hispaania kõrgliigas. 2017. aasta juunis sõlmis ta kolmeaastase lepingu Inglismaa kõrgliigaklubiga Newcastle United. Kahe hooajaga lõi ta Inglismaa kõrgliigas kuus väravat. 2019. aasta juulis naasis ta Hispaania kõrgliigasse, liitudes Deportivo Alavésiga. Kolme hooajaga lõi ta Hispaania kõrgliigas 36 väravat. 2022. aasta juunis sõlmis ta kolmeaastase lepingu Espanyoniga. Suvel 2023 siirdus ta 500 000 euro eest laenulepingu alusel tagasi Madridi Reali. Suvel 2024 siirdus ta 1,5 miljoni euro eest Al Gharafasse. "Potters Land Joselu". Stoke City. 16.6.2015. Vaadatud 7.2.2019 "Joselu: Newcastle United sign Stoke's Spanish striker". BBC Sport. Vaadatud 7.2.2019  Joselu – pildid, videod ja helifailid Wikimedia Commonsis
Järise (Saaremaa)

Järise on küla Saare maakonnas Saaremaa vallas. Enne Eesti omavalitsuste haldusreformi 2017. aastal kuulus küla Mustjala valda. Külas paikneb Järise järv. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
1. Liga

1. Liga, 1. liga, I Liga või Erste Liga võib tähendada järgmist: 1. līga, Läti jalgpalliliiga I liga, Poola jalgpalliliiga ... 2. Liga 3. Liga
2. Liga

2. Liga, 2. liga või II Liga võib tähendada järgmist: 2. Liga (Slovakkia) ... 1. Liga 3. Liga
Martin Atkinson

Martin Atkinson (sündinud 31. märtsil 1971 ) on Inglismaa jalgpallikohtunik, kes peamiselt vilistab Inglismaa Premier League'i mänge.
Hein Vergo

Hein Vergo (aastani 1934 Theodor (ka Teodor või Feodor) Taalmann (ka Thaalmann); 1900 – 1998) oli eesti õpetaja ja koolijuht. 1922. aastal lõpetas ta Tallinna Õpetajate Seminari. 1922–1924 töötas ta Vändra Gümnaasiumi õpetajana, 1924–1932 Haljava kooli õpetajana, 1932–1942 Jõelähtme valla Neeme algkooli juhatajana. Aastatel 1940–1941 ja 1945–1947 oli ta Haljava 7-klassilise kooli direktor, 1949–1960 Aruküla kooli direktor. 1946 Eesti NSV teeneline õpetaja Eesti NSV Ülemnõukogu Presiidiumi 16. juuli 1950 otsusega võeti talt Eesti NSV teenelise õpetaja aunimetus ära. Teenelise õpetaja aunimetus taastati Eesti NSV Ülemnõukogu Presiidiumi 27. oktoobri 1956 seadlusega. Eesti Pedagoogika Arhiivmuuseum. Hein Vergo Eesti NSV Teataja, 1956, 17, 184
HNL

HNL võib tähendada järgmist: HNL ehk Prva HNL ehk 1. HNL 2. HNL ...
Järise (Lääneranna)

Järise (on kasutatud vigast nimekuju Järvise) on küla Pärnu maakonnas Lääneranna vallas. Aastatel 1991–2017 oli küla Lääne maakonnas Lihula vallas. Maa-amet, vaadatud 21.11.2020. Statistikaamet, vaadatud 28.07.2023. Eesti haldus- ja asustusjaotuse klassifikaator, vaadatud 9.06.2014.
SNL

SNL võib tähendada järgmist: SNL ehk "Saturday Night Live", USA telesaade SNL ehk Prva SNL ehk 1. SNL 2. SNL ...
2000. aasta rahvaloendus (täpsustus)

2000. aasta rahvaloendus toimus mitmes riigis: 2000. aasta rahvaloendus, Eestis 2000. aasta rahvaloendus (USA) 2000. aasta rahvaloendus (Hiina) ...
Kiruma

Kiruma on küla Saare maakonnas Saaremaa vallas. Enne Eesti omavalitsuste haldusreformi 2017. aastal kuulus küla Mustjala valda. Aastal 1976 jäi küla tühjaks. Praegu[millal?] elab seal kaks peret.[viide?] 16. juunil 2010 sai küla tagasi ka elektrivarustuse. Enne seda olid külaelanikud 19 aastat võidelnud Eesti Energiaga, kes ei tunnistanud külasse viivaid elektriliine enda omaks ning nõudis, et külaelanikud maksaksid elektriliinide renoveerimise eest ise.[viide?] Maa-amet, vaadatud 21.11.2020. Eesti 2011. aasta rahvaloendus, vaadatud 14.07.2014. Eesti haldus- ja asustusjaotuse klassifikaator, vaadatud 9.06.2014.
Ryan Bennett

Ryan Bennett (sündinud 6. märtsil 1990 Graysis) on Inglismaa jalgpallur, kes mängib keskkaitsjana Inglismaa esiliiga klubis Swansea City. Ta alustas klubikarjääri 2007. aastal Grimsby Townis. Ta mängis klubi põhimeeskonnas neljal hooajal Inglismaa tugevuselt neljandas liigas. 2009. aastal valiti ta Grimsby Towni aasta mängijaks. 2009. aasta oktoobris suundus ta laenule esiliiga klubisse Peterborough United. 2010. aasta jaanuaris sõlmis ta klubiga püsiva lepingu. 2012. aasta jaanuaris alustas Bennett esmakordselt mängimist Inglismaa kõrgliigas, sõlmides lepingu Norwich Cityga. 20. aprillil 2013 lõi ta mängus Readingu vastu oma esimese värava Inglismaa kõrgliigas. Norwich Citys mängis Bennett kokku kuuel hooajal, millest neljal hooajal Premier League'is. 2017. aasta mais sõlmis ta kolmeaastase lepingu Wolverhampton Wanderersiga. Hooajal 2017–18 tuli Wolverhampton Wanderers Inglismaa esiliiga võitjaks ja tõusis Premier League'i. 2018. aasta detsembris pikendas Bennett lepingut klubiga kuni 2021. aasta juunini. 19. jaanuaril 2019 lõi ta Premier League'is esimese värava Wolverhampton Wanderersi särgis – see oli pärast 2012. aastast Premier League'is esimene Wolverhampton Wanderersi värav, mille lõi Inglismaa jalgpallur. Hooaja 2019–20 teises pooles oli Bennett laenul Leicester Citys. 2020. aasta oktoobris sõlmis ta lepingu Swansea Cityga. Wolverhampton Wanderers EFL Championship: 2017–18 "Ryan Bennett agrees new contract at Wolves". sportsmole.co.uk. 14.12.2018. Vaadatud 7.2.2019 "Wolves vs Leicester: Diogo Jota hat-trick caps seven-goal thriller as injury-time winner seals incredible win". The Independent. 19.1.2019. Vaadatud 7.2.2019 "Swansea City seal signing of Ryan Bennett". Swansea City. 16.10. 2020. Vaadatud 1.2.2022  Ryan Bennett – pildid, videod ja helifailid Wikimedia Commonsis